долбоор

**КЫРГЫЗ РЕСПУБЛИКАСЫНЫН**

**МИНИСТРЛЕР КАБИНЕТИНИН**

**БУЙРУГУ**

Кыргыз Республикасынын жарандарын эксаймактуулук белгилери боюнча аскердик каттоого алуу жана аскердик каттоодон чыгаруу жол-жоболорун тартипке келтирүү жана жөнөкөйлөтүү максатында “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерине ылайык:

1. Кыргыз Республикасынын Бишкек шаарында Кыргыз Республикасынын жарандарын жөнөкөйлөтүп аскердик каттоого алуу жана аскердик каттоодон чыгаруу боюнча пилоттук долбоор жүргүзүлсүн.

 2. Кыргыз Республикасынын жарандарын жөнөкөйлөтүп аскердик каттоого алуунун жана аскердик каттоодон чыгаруунун убактылуу тартиби [тиркемеге](file:///C%3A%5CUsers%5C%D0%9C%D0%B0%D0%B9%D0%BA%D0%BB%5CAppData%5CLocal%5CTemp%5CToktom%5C3c2eee84-5c3e-46e8-9a59-f0b64f0cf9b6%5Cdocument.htm#pr) ылайык бекитилсин.

3. Кыргыз Республикасынын Коргоо министрлиги Бишкек шаарынын аскер комиссариаттарында Кыргыз Республикасынын жарандарын жөнөкөйлөтүп аскердик каттоого алуу жана аскердик каттоодон чыгаруу боюнча пилоттук долбоорун ишке ашууну жүзөгө ашырсын.

4. Ушул буйрукту ишке ашыруу республикалык бюджетте тийиштүү жылдарга каралган министирликтердин жана ведомстволордун каражаттарынын чегинде жүзөгө ашырылсын.

5. Бул буйруктун аткарылышын контролдоо Кыргыз Республикасынын Президентинин Аппаратынын коргонуу, укуктук тартип жана өзгөчө кырдаалдар бөлүмүнө жүктөлсүн.

**Министрлер Кабинетинин төрагасы**

Тиркеме

**Кыргыз Республикасынын жарандарын жөнөкөйлөтүп аскердик каттоого кабыл алуунун жана аскердик каттодон чыгаруунун**

 **убактылуу тартиби**

**1. Жалпы жоболор**

1. Бул Кыргыз Республикасынын жарандарын жөнөкөйлөтүп аскердик каттоого кабыл алуунун жана аскердик каттоодон  чыгаруунун учурдагы убактылуу тартиби (мындан ары – Тартип) тийешелүү аймакта жашаган же жүргөн Кыргыз Республикасынын жарандарын, мурунку аскердик каттоодо турган жерине карабастан, аскердик каттоого алууну же чыгарууну жөнгө салат.

2. Тийешелүү аймакта жашаган же жүргөн жарандардын категориясына Бишкек шаарында жашаган же жүргөн мурунку аскердик каттоодо турган жерден аскердик каттоодон чыгаруу менен аскердик каттоого алынуу үчүн кайрылган Кыргыз Республикасынын жарандары кирет.

3. Аскердик каттоо жаран тарабынан жалпы аскердик милдеттин талаптарынын аткарылышын камсыз кылуу максатында жүргүзүлөт.

**2. Региондордон Бишкек шаарына чыгып кеткен Кыргыз Республикасынын жарандарын аскердик каттоого алуу тартиби**

4. Бишкек шаарына чыгып кеткен Кыргыз Республикасынын жарандары жашаган жери боюнча аскер комиссариатына аскердик каттоого туруу үчүн жеке өзүлөрү кайрылып, төмөнкү документтерди тапшырышат:

1) аскер комиссарынын наамына арыз (тиркеме);

2) Кыргыз Республикасынын жарандык паспортунун көчүрмөсү;

3) аскердик билетинин (болгон учурда) көчүрмөсү же каттоо күбөлүктүн көчүрмөсү.

Арызда көрсөтүлгөн маалыматтын тактыгына арыз ээси жоопту.

Арыз документтердин көчүрмөлөрү менен кириш документтерин каттоо журналына катталат. Катталган арыздын көчүрмөсү арыз берүүчүгө берилет.

5. Аскер комиссариатынын кызмат адамдары жарандардын арызы боюнча аларды мурунку аскердик каттоо жеринен аскердик каттоодон чыгарууга жана жашаган жери боюнча аскердик каттоого алууга милдеттүү.

6. Арыз кабыл алынгандан кийин бир жумуш күндүн ичинде мурунку аскердик каттоодо турган жерге кабарлоо жөнөтүлөт.

7. Мурунку аскердик каттоодо турган жери боюнча аскер комиссариаты кабарлоону алгандан кийин бир жумушчу күндүн ичинде арыз берүүчүнүн аскердик каттоосу жөнүндө маалымдайт.

Андан кийин иш тартибинде аскердик каттоодон чыгарат жана жаңы жашаган жери боюнча аскердик каттоого алууга аскердик-каттоо документтерин даярдайт.

Аскердик-каттоо документтери жаңы аскердик-каттоо жерине белгиленген тартипте жөнөтүлөт.

 8. Аскер комиссариаттарынын кызмат адамдары аскердик каттоого алуу жана аскердик каттоодон чыгаруунун бардык учурунда төмөнкүлөрдү текшерүүгө милдеттүү.

- берилген документтердин көчүрмөлөрүнүн түп нускасы менен окшоштугун;

- көрсөтүлгөн аскердик билеттердин аныктыгын жана алардын чындыгында ээсине таандыктыгын;

- аскердик билеттеринде бардык барактарынын түгөлдүгүн жана алардын серия жана номерлеринин шайкештигин, аскер билеттеринде сүрөттөрдүн чапталышын, алардын паспорттогу келбети менен окшоштугу жана аскер билеттин сакталуусу.

9. Кыргыз Республикасынын Өкмөтүнүн 2009-жылдын 10-августундагы №509 Токтому менен бекитилген Аскерге милдеттүүлөрдү жана чакырылуучуларды аскердик каттоо жүргүзүү тартиби жөнүндө Жободо, Кыргыз Республикасынын Коргоо министринин 2015-жылдын 21-февралындагы №82 буйругунда аныкталган аскердик каттоо боюнча талаптар бузулбаса, аскердик каттоого кабыл алуу жана аскердик каттоодон чыгаруу боюнча жол-жобосу беш жумушчу күндөн ашпаш керек.

Беш жумушчу күндүн ичинде арыз ээсине аскердик каттоодон чыгаруу жана аскердик каттоого алуу боюнча жооп, же аскердик каттоого алууда бузуулар болгондугу тууралуу жооп жөнөтүү керек.

Аскердик каттоо боюнча бузуулар болгон учурда аскердик каттоого алуу жана аскердик каттоодон чыгаруу жол-жобосу бузуулар четтетилгенден кийин ишке ашырылыш керек.

10. Аскердик каттоодон чыгаруу жана алуу жол-жобосу аяктагандан кийин тийиштүү аскер комиссариаты аскердик билетке аскердик каттоодон чыккандыгы жөнүндө жазып, аскердик каттоого алынгандыгы жөнүндө штамп коет.

**3.Корутунду жоболор**

11. Аскер комиссарлары жарандарды жөнөкөйлөтүп аскердик каттоого алуу жана каттоодон чыгаруу тартибин так жана туура аткарууну текшерет жана жарандарды өз убагында мурунку жашаган жеринен аскердик каттоодон чыгарууга жана аскердик каттоого алуу боюнча документтерди тариздөө боюнча жооптуу болушат.

КР МК 2021-жылдын “\_\_\_\_”\_\_\_\_\_\_ №\_\_\_\_ буйругу менен бекитилген

Жарандарды жөнөкөйлөтүп аскердик каттоого алуунун жана чыгаруунун убактылуу тартибине

тиркеме

Бишкек шаарынын \_\_\_\_\_\_\_\_\_\_\_\_\_\_\_\_\_\_ РАК

(аскер комиссары)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(А.Ж., аскердик наамы)

Бишкек шаары \_\_\_\_\_\_\_\_\_\_\_\_\_

(жарандын дареги)

жашаган \_\_\_\_\_\_\_\_\_\_\_\_\_\_\_\_\_\_

 (А.Ж.)

 байланыш тел.:

Арыз

 Мени аскердик каттоодон чыгарып, \_\_\_\_\_\_\_\_\_\_\_\_\_\_\_\_\_\_\_\_\_\_ РАК аскердик каттоого кабыл алууңузду суранам.

 Азыркы убакта аскердик каттоодо \_\_\_\_\_\_\_\_\_\_\_\_\_\_\_\_\_\_\_ турам.

 (Р(Ш)АК көрсөтүлөт)

 Аскердик каттоодон чыгарууга жана каттоого кабыл алууга негиз катары төмөнкүлөр эсептелинет:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Тастыктоо үчүн төмөнкү документтерди тиркейм:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

А.Ж. колу

дата